Ubah Ali (amezaliwa eneo la Burco katika mkoa wa Toghdeer, Somalia, mwaka 1996) ni mwanamke mwanaharakati wa kijamii kutoka nchini Somalia, ambaye hufanya kampeni dhidi ya ukeketaji wa wanawake. Mnamo mwaka wa 2020 aliorodheshwa na shirika la utangazaji Uingereza BBC miongoni kati ya Wanawake 100 wenye ushawishi mkubwa zaidi ulimwenguni. Ubah Ali alizaliwa na watu ambao hawakuhitimu shule ya msingi. Baba yake alikuwa dereva wa teksi (Tax) hadi alipata kiharusi mnamo mwaka 2012 na mama yake alikuwa akiuza nguo.Katika harakati za elimu Mama yake ndiye aliyehimiza elimu. Alisoma katika Shule ya Abaarso ya Sayansi na Teknolojia kuanzia mwaka 2011 na kumaliza mnamo mwaka 2015. Baadae alihamia Shule ya Miss Hall na kuhitimu huko mnamo mwaka 2016. Kuanzia 2019, alikuwa akisoma shahada katika Siasa na Haki za Binadamu katika Chuo Kikuu cha Beirut . Utafiti wake wa shahada ya kwanza unafadhiliwa na Mpango wa Wasomi wa Mastercard Foundation. Wakati huo huo pia hufundisha wakimbizi wa Syria.</ref>. Akiwa na umri wa miaka 18 mwaka 2015, Ali alianzisha shirika liitwalo Rajo Hope for Somaliland Community ikiwa lengo ni kutoa fursa za elimu kwa watoto yatima na wanafunzi wasio na haki kutoka Somaliland.